b'\n_START_ARTICLE_\nModelarstvo\n_START_PARAGRAPH_\nModelarstvo je konji\xc4\x8dek/hobi, pri katerem modelarji izdelujejo pomanj\xc5\xa1ane modele pravih naprav, denimo avtomobilov, letal, ladij, ... Za modeliranje so potrebni nekateri pripomo\xc4\x8dki: kri\xc5\xbeni in plo\xc5\xa1\xc4\x8dati izvija\xc4\x8d, \xc5\xbeage, pile, dleta,... Za izdelavo modelov se uporabljajo razli\xc4\x8dni materiali - stiropor, stirodur, stiromat, balza, tr\xc5\xa1i les,... Naloga modelarstva je izdelati model, ki opona\xc5\xa1a funkcionalne lastnosti objekta, katerega model izdelujemo (lete\xc4\x8d model letala, ploven model plovila, premikajo\xc4\x8de se vozilo). Za razliko od maketarstva popolno posnemanje morebitnega originala ni pomembno. Modeli so pogosto namenske konstrukcije, kar pomeni, da so na\xc4\x8drti narejeni izrecno za namene izgradnje modela in ne za izgradnjo pomanj\xc5\xa1ane kopije resni\xc4\x8dne naprave._NEWLINE_Zelo priljubljeno je radijsko vodeno modelarstvo, kjer s pomo\xc4\x8djo elektronskih naprav kot so oddajnik, sprejemnik, servo mehanizmi, motorji, kvar\xc4\x8dnimi kristali,... modelar brez\xc5\xbei\xc4\x8dno upravlja s svojim modelom. Za vsako skupino naprav obstajajo tudi tekmovalne panoge, kjer modelarji tekmujejo med seboj s svojimi modeli.'